Source: http://certa.si/sporocilo-za-javnost-certa-holding-d-d/
Timestamp: 2020-01-19 03:31:31+00:00
Document Index: 2480340

Matched Legal Cases: ['SODIŠČE ', 'sodišče ', 'sodišče ', 'sodišče ', 'sodišče ', 'sodišče ']

Sporočilo za javnost - Certa Holding d.d. - 14.05.2018 - Certa
Sporočilo za javnost – Certa Holding d.d. – 14.05.2018
Petra Borovinsek maj 14, 2018 Ni komentarjev
VIŠJE SODIŠČE POTRDILO SKLEP SODIŠČA PRVE STOPNJE V REGISTRSKEM POSTOPKU SKUPŠČINE CERTA HOLDING D.D.
Višje sodišče v Kopru je 5.4.2018 kot neutemeljeno zavrglo pritožbo na sodnikovo odredbo ter kot nedopustno zavrnilo pritožbo zoper sklep Okrožnega sodišča v Novi Gorici v registrskem postopku skupščine Certa Holding d.d., z dne 30.10.2017.
Pritožniki so na Višje sodišče vložili pritožbo zoper odločitev sodišča na prvi stopnji, da se ne objavi zapisnika t.i. parkiriščne skupščine. Z njo so spodbijali odredbo sodišča v registrskem postopku, da se zavrne objava notarskega zapisnika o skupščini CERTA HOLDING ter sklep sodišča, da predloga za objavo zapisnika skupščine ni vložila upravičena oseba.
Neobjavo zapisnika t.i. parkiriščne skupščine je sodišče na prvi stopnji utemeljilo z dejstvi, da »skupščina« ni bila izvedena na kraju, ki je bil s sklicem skupščine predviden (potekala naj bi na parkirišču ob vhodu v Večnamenski center Cerkno in ne v dvorani Večnamenskega centra Cerkno); da na njej ni bilo prisotno poslovodstvo, ki je skupščino sklicalo in da ni šlo za primer, ko poslovodstvo ne bi hotelo predložiti zapisnika za objavo, saj je bila skupščina v skladu s sklicem v sodnem registru vpisanega zakonitega zastopnika tega dne, tudi izvedena v prostorih, kjer je bila sklicana in je bil v sodni register predložen predlog za objavo zapisnika skupščine.
Prav tako je višje sodišče potrdilo ugotovitev prvostopenjskega sodišča, da je direktor CERTA HOLDING pooblaščen za zastopanje.
Pritožbeno sodišče je s tem potrdilo sklep sodišča prve stopnje.
← Startap! Idrija-Cerkno – vabilo na delavnico: uporaba Google Analitike
Startap! Idrija – Cerkno – vabilo na promocijski dogodek v Idrijo →